Thynnagrium
Vide etiam paginam discretivam: Cetaria (discretiva). Thynnagrium, Latinitate classica fortasse cetarium (Graece κητοθηρεῖον) est series retium iuxta oram maritimam positorum in quae thynni quotannis migrantes intrant et a piscatoribus necantur. Linguis vernacularibus cetarium madraga, madrague, almadraba appellatur. Partes thynnagrii a Nicolao Parthenio Latine enumerantur: aula, procoeton, cauda, eoum conclave, altera cauda, valva, dictya contorto gyro, conclave lethi. Ab eodem vigil "thynnuspex", piscatores "cetarii, thynnarii" appellantur.